**Algyő Nagyközség Önkormányzata Képviselő-testületének**

**a Fehér Ignác Tanulmányi Ösztöndíjról szóló 4/2020. (II.28.) önkormányzati rendelete**

Algyő Nagyközség Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

**Általános rendelkezések**

**A rendelet célja**

**1. §**

A rendelet célja, hogy Algyő Nagyközség Önkormányzatának Képviselő-testülete (továbbiakban: képviselő-testület) támogatást biztosítson a Fehér Ignác Tanulmányi Ösztöndíj (továbbiakban: ösztöndíj) segítségével a kiemelkedő tanulmányi eredménnyel rendelkező, tehetséges algyői tanulóknak.

**A rendelet hatálya**

**2. §**

A rendelet hatálya kiterjed valamennyi algyői bejelentett lakóhellyel-, illetve tartózkodási hellyel rendelkező, felsőfokú tanulmányokat folytató hallgatóra.

**Fehér Ignác Tanulmányi Ösztöndíj**

**3. §**

(1) Ösztöndíjban részesíthető az a hallgató, aki a pályázati felhívás közzétételének időpontját megelőző legalább két évben algyői bejelentett lakóhellyel vagy tartózkodási hellyel rendelkezik, és diploma megszerzése érdekében felsőfokú oktatási intézményben, nappali vagy levelező tagozaton, önköltséges vagy államilag finanszírozott képzésben tanulmányokat folytat, és az elbírálást megelőző félévben a 4. §-ban meghatározott módon számított tanulmányi átlaga elérte az első számú mellékletben meghatározott átlagot, és a pályázat beadásakor 27 évesnél fiatalabb.

(2) Az (1) bekezdésben foglaltakon túl az ösztöndíj odaítélésének feltétele, hogy a tanuló háztartásában az egy főre jutó nettó jövedelem nem haladhatja meg a mindenkori minimálbér nettó összegének háromszorosát.

(3) A (2) bekezdésben foglaltak vizsgálata során a szociális igazgatásról és ellátásokról szóló 1993. évi III. törvényben szabályozott fogalom-meghatározások irányadóak, és azt a képviselő-testület az Algyői Egyesített Szociális Intézmény útján, környezettanulmány keretében ellenőrizheti.

**4.** §

(1) A tanulmányi átlag megállapításánál valamennyi oktatott tantárgy félévi osztályzatát alapul kell venni, és a figyelembe vehető tantárgyak osztályzatának összegét kell elosztani a tantárgyak számával *(hagyományos átlagszámítás szabálya szerint)*.

(2) Az átlag megállapításánál kizárólag a rendeletben meghatározott módon számított átlag vehető figyelembe.

(3) Azonos hagyományos átlagok esetén a döntéshozók figyelembe vehetik az egyes tantárgyak magasabb kreditértékét, valamint az oktatott tantárgy összetettségét az egyetemi egységes tanulmányi rendszer leckekönyve alapján. Az érintett pályázók közül az jogosult a díjra, aki magasabb kreditértékkel rendelkezik.

**5.** §

(1) Az ösztöndíj tanulmányi eredménynek- és a felsőoktatási intézménynek megfelelő összegét a rendelet 1. számú melléklete tartalmazza.

(2) A felsőoktatásban tanulókra irányadó, az 1. számú mellékletben szereplő tanulmányi átlagok legalacsonyabb szintje a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) kormányrendelet 10. számú melléklete alapján kerültek meghatározásra.

(3) Első évfolyamon tanulók esetén ösztöndíj az első tanév első félévének lezárása után állapítható meg, lezárt leckekönyv esetén.

**6.** §

Az ösztöndíj iránti pályázathoz mellékelni kell:

a) hallgatói jogviszony igazolást;

b) a Tanulmányi Osztállyal hitelesített, az egyetemi tanulmányi rendszer leckekönyvéből letölthető tárgyteljesítési lapot,

c) a rendelet 2. számú melléklete szerinti, pályázati felhívás mellékletét képező pályázati adatlapot,

d) a jövedelmi és vagyoni körülményekre vonatkozó, a rendelet 3. számú melléklete szerinti nyilatkozatot, illetve azokat igazoló dokumentumokat,

e) az egy lakcímen, háztartásban élőkről szóló igazolást,

f) egyetemi egységes tanulmányi rendszer kódot,

g) rövid bemutatkozást, ösztöndíj felhasználásával kapcsolatos terveket tartalmazó leírást, és rövid motivációs levelet, amely kiterjed arra, hogy pályázó hogyan kíván bekapcsolódni az algyői ifjúsági közéletbe.

**7. §**

Az algyői tanulmányi ösztöndíjas vállalja, hogy szakterületére, oktatási intézményére vonatkozóan informálisan segíti a továbbtanulni szándékozó algyői fiatalokat, hozzájárul elérhetőségének regisztrálásához, az adatvédelmi szabályok szerinti tárolásához, és az algyői, továbbtanulni szándékozó fiatalok számára történő kiadásához.

**Közös eljárási szabályok**

**8. §**

(1) Az ösztöndíj iránti pályázat benyújtásának lehetőségéről minden évben - a tárgyévi költségvetési rendelet elfogadásáig - a képviselő-testület dönt.

(2) A pályázati felhívás közzétételéről, az adott évi ösztöndíj odaítéléséről és összegéről - a Képviselő-testület által átruházott hatáskörben - a Humán és Ügyrendi Bizottság (Továbbiakban: HÜB) dönt.

(3) Az ösztöndíj iránti pályázat benyújtására a felhívást a HÜB az I. félév vonatkozásában (szeptember 1. – január 31. közötti 5 hónap) minden év január 31. napjáig, a II. félév vonatkozásában (február 1. – június 30. közötti 5 hónap) minden év június 30. napjáig teszi közzé. A díj első alkalommal történő odaítélésekor az I. félévre vonatkozó felhívást jelen rendelet hatályba lépését követő 15 napon belül kell közzétenni.

(4) A (3) bekezdés szerinti pályázati felhívást a helyben szokásos módon, hirdetményben, és Algyő Nagyközség honlapján (www.algyo.hu) kell közzétenni legalább 30 napig.

(5) A pályázati felhívásnak tartalmaznia kell:

a) az ösztöndíj adományozójának megnevezését,

b) az ösztöndíj célját, fő feltételeit,

c) a pályázatok benyújtásának határidejét, helyét és az elbírálási eljárás fő részleteit.

(6) A közzététellel egy időben a felhívást elektronikus úton el kell juttatni a Algyő Nagyközség Önkormányzata gazdasági társaságainak és intézményeinek is, az információ áramlása érdekében.

(7) A pályázatot a Humán és Ügyrendi Bizottságnak címezve, az Algyői Polgármesteri Hivatal Igazgatási és Szociális Csoportjához (6750 Algyő, Kastélykert utca 40.) kell benyújtani.

(8) A pályázati felhívásban meghatározott, jogvesztő benyújtási határidőt követően érkezett pályázat alapján ösztöndíj nem adható.

(9) A pályázó a pályázatában saját jövedelmi viszonyairól és vagyoni helyzetéről, valamint a vele egy háztartásban élők jövedelmi viszonyairól köteles nyilatkozni, továbbá a jövedelmi és vagyoni adatokra vonatkozó igazolásokat a pályázat benyújtásával egyidejűleg kell becsatolnia. A jövedelem típusának megfelelő igazolás, vagy annak fénymásolata a jövedelemről tett nyilatkozat melléklete.

**9. §**

(1) Az ösztöndíj odaítélése tanulmányi félévre történik. A HÜB az ösztöndíj odaítéléséről az I. félév esetében február 28. napjáig, a II. félév esetében július 31. napjáig dönt. A díj első alkalommal történő odaítélésekor az I. félévre vonatkozó pályázatok elbírálásáról 2020. április 30. napjáig dönt.

(2) A döntésről az ösztöndíjban részesülő hallgatót postai és elektronikus úton értesíteni kell.

(3) A támogatottal az önkormányzat nevében – a döntés kézhezvételétől számított 30 napon belül – támogatási megállapodást kell kötni. A támogatási megállapodást a Polgármester írja alá.

(4) A támogatási megállapodásnak tartalmaznia kell:

1. a támogatást nyújtó nevét, székhelyét, azonosító adatait, nevében eljáró személy nevét és beosztását,
2. a támogatott nevét, születési helyét és idejét, anyja nevét, személyi azonosítóját, lakcímét,
3. a támogatási összeg fedezetét biztosító költségvetési rendelet számát,
4. a támogatás nyújtásáról szóló határozat számát,
5. a támogatás formáját, jogcímét, összegét,
6. a felhasználás feltételeit,
7. a támogatott kötelezettségvállalását a 8. § (8) bekezdésében foglaltakra vonatkozóan,
8. a szerződésszegés jogkövetkezményeit,
9. az érintettek aláírását.

(5) A pályázó részére, a közte és Algyő Nagyközség Önkormányzata között létrejött támogatási megállapodás megkötését követően kerülhet sor az ösztöndíj folyósítására. Az ösztöndíj folyósításáról az Algyői Polgármesteri Hivatal gondoskodik.

(6) Az ösztöndíj a pályázó kérelme alapján a pályázatban megjelölt, a pályázó nevére szóló bankszámlára történő utalással, vagy postai úton folyósítható.

(7) A szeptember 1. – január 31. napja közötti 5 hónapra megállapított ösztöndíj, illetve a február 1. – június 30. napja közötti 5 hónapra megállapított ösztöndíj egyösszegben kerül átutalásra. Az átutalás a támogatási megállapodás aláírásától számított 15 napon belül teljesül a nyertes pályázó számlaszámára.

(8) Amennyiben a pályázó a tanulmányait szünetelteti, vagy hallgatói jogviszonya megszakad, a változás bekövetkezésétől számított 15 napon belül köteles azt az Algyői Polgármesteri Hivatal Igazgatási és Szociális Csoportjához (6750 Algyő, Kastélykert utca 40.) bejelenteni.

(9) A (8) bekezdésben meghatározott bejelentési kötelezettség elmulasztása az ösztöndíj visszamenőleges, egyösszegű visszafizetését vonja maga után.

(10) A pályázó a hallgatói jogviszony megszakadását követő 30 napon belül köteles egy összegben visszafizetni Algyő Nagyközség Önkormányzata számára a hallgatói jogviszony megszakadása utáni időszakra már megítélt és részére folyósított ösztöndíjat.

(11) Valótlan adatközlés esetén, vagy jogosulatlanul és rosszhiszeműen igénybe vett, már kiutalt ösztöndíjat a pályázó a jegybanki alapkamattal megemelt összegben köteles Algyő Nagyközség Önkormányzata részére visszafizetni, és az ösztöndíjra a későbbiekben nem pályázhat.

**10. §**

(1) E rendeletben megállapított támogatás finanszírozására Algyő Nagyközség Önkormányzatának éves költségvetésében kell előirányzatot biztosítani.

(2) A Fehér Ignác Tanulmányi Ösztöndíjra az adott évi forrás kimerüléséig lehetséges pályázni a meghatározott tanulmányi átlagok és a határidők teljesítésének feltételével.

**Záró rendelkezések**

**11. §**

Jelen rendelet 2020. március 1. napján lép hatályba.

|  |  |
| --- | --- |
| Molnár Áron | Dr. Varga Ákos |
| polgármester | jegyző |

Elfogadta: Algyő Nagyközség Képviselő-testülete a 2020. február 20. napján tartott ülésén.

Kihirdetve: Algyő Nagyközség hirdetőtábláján 2020. február 28. napján.

**1. számú melléklet**

**A Fehér Ignác Tanulmányi Ösztöndíjról szóló 4/2020. (II.28.) önkormányzati rendelethez**

Fehér Ignác Tanulmányi Ösztöndíj

Az ösztöndíj havi összege, a tanulmányi eredmény alapján

AGRÁR

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

BÖLCSÉSZETTUDOMÁNY

|  |  |
| --- | --- |
| Tanulmányi eredmény | Ösztöndíj (HUF) |
| 4,55- | 40000 |
| 4,3-4,549 | 35000 |
| 4,15-4,249 | 30000 |
| 3,9-4,149 | 25000 |
| 3,75-3,89 | 20000 |
| 3,5-3,749 | 15000 |
| 3,25-3,49 | 10000 |

GAZDASÁGTUDOMÁNYOK

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

INFORMATIKA

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

JOGI

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

KÖZIGAZGATÁSI, RENDÉSZETI, KATONAI

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

MŰSZAKI, ÉPÍTÉSZETI

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

MŰVÉSZET, MŰVÉSZETKÖZVETÍTÉS

|  |  |
| --- | --- |
| Tanulmányi eredmény | Ösztöndíj (HUF) |
| 4,55- | 40000 |
| 4,3-4,549 | 35000 |
| 4,15-4,249 | 30000 |
| 3,9-4,149 | 25000 |
| 3,75-3,89 | 20000 |
| 3,5-3,749 | 15000 |
| 3,25-3,49 | 10000 |

ORVOS- ÉS EGÉSZSÉGTUDOMÁNY

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

PEDAGÓGUS

|  |  |
| --- | --- |
| Tanulmányi eredmény | Ösztöndíj (HUF) |
| 4,55- | 40000 |
| 4,3-4,549 | 35000 |
| 4,15-4,249 | 30000 |
| 3,9-4,149 | 25000 |
| 3,75-3,89 | 20000 |
| 3,5-3,749 | 15000 |
| 3,25-3,49 | 10000 |

SPORTTUDOMÁNY, REKREÁCIÓ

|  |  |
| --- | --- |
| Tanulmányi eredmény | Ösztöndíj (HUF) |
| 4,55- | 40000 |
| 4,3-4,549 | 35000 |
| 4,15-4,249 | 30000 |
| 3,9-4,149 | 25000 |
| 3,75-3,89 | 20000 |
| 3,5-3,749 | 15000 |
| 3,25-3,49 | 10000 |

TÁRSADALOMTUDOMÁNY

|  |  |
| --- | --- |
| Tanulmányi eredmény | Ösztöndíj (HUF) |
| 4,55- | 45000 |
| 4,3-4,549 | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |

TERMÉSZETTUDOMÁNY

|  |  |
| --- | --- |
| Tanulmányi eredmény | Ösztöndíj (HUF) |
| 4,3- | 40000 |
| 4,15-4,249 | 35000 |
| 3,9-4,149 | 30000 |
| 3,75-3,89 | 25000 |
| 3,5-3,749 | 20000 |
| 3,25-3,49 | 15000 |
| 3,00-3,249 | 10000 |

**2. számú melléklet**

**A Fehér Ignác Tanulmányi Ösztöndíjról szóló 4/2020. (II.28.) önkormányzati rendelethez**

**Fehér Ignác Ösztöndíj Pályázati adatlap**

1. Pályázó adatai  
Név:

Lakcím:

Szül. hely, idő:

Anyja neve:

Adóazonosító jel:

TAJ szám:

Telefonszám:

E-mail :

2. Oktatási intézmény adatai  
Neve:

Címe:

Évfolyam:

3. Tanulmányi átlag:

4. Nyilatkozatok

4.1. Kijelentem, hogy a fenti adatok a valóságnak megfelelnek.

4.2. Az információs önrendelkezési jogról és az információszabadságról szóló 2011. évi CXII. törvény 5.§ (1) bekezdése alapján hozzájárulok, hogy az önkormányzat az általam közölt személyes adataimat kezelje, a szükséges igazolásokat megkérje.

4.3. Tudomásul veszem, hogy valótlan adatközlés esetén a jogosulatlanul és rosszhiszeműen igénybe vett, már kiutalt ösztöndíjat a folyósító szerv a jegybanki alapkamattal megemelt összegben visszaköveteli.

4.4. Az ösztöndíj folyósítását (a megfelelő aláhúzandó, kitöltendő)

a.) postai úton

b.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(hitelintézet) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fiókjánál(\_\_\_\_\_\_\_irányítószám\_\_\_\_\_\_\_\_\_\_\_\_\_\_\_\_\_\_\_\_\_város\_\_\_\_\_\_\_\_\_\_\_\_\_\_\_\_\_\_\_

utca \_\_\_\_\_\_\_\_házszám) vezetett\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ átutalási

betétszámlára átutalni szíveskedjenek.

Dátum

aláírás

A pályázathoz mellékelni kell:

1. az iskolalátogatási igazolást,

2. a tanulmányi eredményt tartalmazó, az egyes tanévekre vonatkozóan meghatározott

tanév végi bizonyítvány vagy félévi értesítő másolatát, valamint a tanulmányi

eredményt igazoló, az oktatási intézmény által kiadott dokumentumot,

3. a jövedelmi és vagyoni körülményekre vonatkozó, a rendelet 3. melléklete szerinti

nyilatkozatot, illetve azokat igazoló dokumentumokat,

4. lakcímkártya másolatát,

5. egy lakcímen, háztartásban élőkről szóló igazolást.

A pályázatokat Algyő Nagyközség Önkormányzata Képviselő-testületének Humán és Ügyrendi Bizottságának címezve, a 6750 Algyő, Kastélykert u. 40 címre kell benyújtani.

**3. számú melléklet**

**A Fehér Ignác Tanulmányi Ösztöndíjról szóló 4/2020. (II.28.) önkormányzati rendelethez**

Jövedelmi és vagyoni körülményekre vonatkozó nyilatkozatok

1. Jövedelemnyilatkozat:

1.1.A kérelmező havi jövedelme forintban:

(a jövedelmek összegét nettó összegben kérjük feltüntetni)

Kérelmező neve:

|  |  |
| --- | --- |
| JÖVEDELEM TÍPUSA |  |
| Munkaviszonyból és más foglalkoztatási jogviszonyból származó  jövedelem | HUF |
| Ebből: |  |
| Közfoglalkoztatásból származó | HUF |
| Társas és egyéni vállalkozásból, őstermelői,  illetve szellemi és más önálló tevékenységből származó | HUF |
| Társas és egyéni vállalkozásból, őstermelői, illetve szellemi és más önálló tevékenységből származó | HUF |
| Táppénz, gyermekgondozási támogatások | HUF |
| Nyugellátás és egyéb nyugdíjszerű rendszeres szociális ellátások | HUF |
| Önkormányzat, járási hivatal és munkaügyi szervek által folyósított ellátások | HUF |
| Egyéb jövedelem (pl.: tartásdíj, ösztöndíj) | HUF |
| ÖSSZES JÖVEDELEM | HUF |

1.2.A kérelmezővel egy háztartásban élő személyek havi jövedelme forintban:

A kérelmezővel egy háztartásban élő személy neve:

A kérelmezővel való rokoni vagy egyéb kapcsolat megnevezése:

|  |  |
| --- | --- |
| JÖVEDELEM TÍPUSA |  |
| Munkaviszonyból és más foglalkoztatási jogviszonyból származó  jövedelem | HUF |
| Ebből: |  |
| Közfoglalkoztatásból származó | HUF |
| Társas és egyéni vállalkozásból, őstermelői,  illetve szellemi és más önálló tevékenységből származó | HUF |
| Társas és egyéni vállalkozásból, őstermelői, illetve szellemi és más önálló tevékenységből származó | HUF |
| Táppénz, gyermekgondozási támogatások | HUF |
| Nyugellátás és egyéb nyugdíjszerű rendszeres szociális ellátások | HUF |
| Önkormányzat, járási hivatal és munkaügyi szervek által folyósított ellátások | HUF |
| Egyéb jövedelem (pl.: tartásdíj, ösztöndíj) | HUF |
| ÖSSZES JÖVEDELEM | HUF |

A kérelmezővel egy háztartásban élő személy neve:

A kérelmezővel való rokoni vagy egyéb kapcsolat megnevezése:

|  |  |
| --- | --- |
| JÖVEDELEM TÍPUSA |  |
| Munkaviszonyból és más foglalkoztatási jogviszonyból származó  jövedelem | HUF |
| Ebből: |  |
| Közfoglalkoztatásból származó | HUF |
| Társas és egyéni vállalkozásból, őstermelői,  illetve szellemi és más önálló tevékenységből származó | HUF |
| Társas és egyéni vállalkozásból, őstermelői, illetve szellemi és más önálló tevékenységből származó | HUF |
| Táppénz, gyermekgondozási támogatások | HUF |
| Nyugellátás és egyéb nyugdíjszerű rendszeres szociális ellátások | HUF |
| Önkormányzat, járási hivatal és munkaügyi szervek által folyósított ellátások | HUF |
| Egyéb jövedelem (pl.: tartásdíj, ösztöndíj) | HUF |
| ÖSSZES JÖVEDELEM | HUF |

1.3. A háztartásban egy főre jutó havi nettó jövedelem: ........................ Ft/hó.

5. Vagyonnyilatkozat

I. Ingatlanok

1. Lakástulajdon és lakótelek-tulajdon címe:

Becsült forgalmi érték:\* .......................................... Ft

Az ingatlan-nyilvántartásba az ingatlanra vonatkozóan bejegyzett terhek, korlátolt dologi jogok, vagyoni értékű jogok vagy feljegyzett tények (aláhúzandó): haszonélvezet, jelzálogjog, elidegenítési és terhelési tilalom, használati jogok, szolgalom).

2. Üdülőtulajdon címe:

Becsült forgalmi érték:\* .......................................... Ft

Az ingatlan-nyilvántartásba az ingatlanra vonatkozóan bejegyzett terhek, korlátolt dologi jogok, vagyoni értékű jogok vagy feljegyzett tények (aláhúzandó): haszonélvezet, jelzálogjog, elidegenítési és terhelési tilalom, használati jogok, szolgalom).

3. Egyéb, nem lakás céljára szolgáló épület-(épületrész-)tulajdon címe:

Becsült forgalmi érték:\* .......................................... Ft

Az ingatlan-nyilvántartásba az ingatlanra vonatkozóan bejegyzett terhek, korlátolt dologi jogok, vagyoni értékű jogok vagy feljegyzett tények (aláhúzandó): haszonélvezet, jelzálogjog, elidegenítési és terhelési tilalom, használati jogok, szolgalom).

Megnevezése (aláhúzandó): zártkerti építmény, műhely, üzlet, műterem, rendelő, garázs

4. Termőföldtulajdon címe:

Becsült forgalmi érték:\* .......................................... Ft

Az ingatlan-nyilvántartásba az ingatlanra vonatkozóan bejegyzett terhek, korlátolt dologi jogok, vagyoni értékű jogok vagy feljegyzett tények (aláhúzandó): haszonélvezet, jelzálogjog, elidegenítési és terhelési tilalom, használati jogok, szolgalom).

II. Egyéb vagyontárgyak

Gépjármű:  
Személygépkocsi (1): Becsült forgalmi érték:\*\* ............................................... Ft

Tulajdonos neve:……………………………………………………………………..

Gépjárműre bejegyzett terhek, gépjárművet terhelő vagyoni értékű jogok (aláhúzandó): elidegenítési és terhelési tilalom, bejegyzett üzemben tartói jog).

A gépjárművet mozgáskorlátozottságra tekintettel tartják fenn (aláhúzandó):: igen nem

(a megfelelő aláhúzandó).

Személygépkocsi (2): Becsült forgalmi érték:\*\* ............................................... Ft

Tulajdonos neve:……………………………………………………………………..

Gépjárműre bejegyzett terhek, gépjárművet terhelő vagyoni értékű jogok (aláhúzandó): elidegenítési és terhelési tilalom, bejegyzett üzemben tartói jog).

A gépjárművet mozgáskorlátozottságra tekintettel tartják fenn (aláhúzandó):: igen nem

(a megfelelő aláhúzandó).

Dátum:

aláírás

**ELŐZETES HATÁSVIZSGÁLAT**

(a jogalkotásról szóló 2010. évi CXXX. törvény 17. §-a szerint)

**Algyő Nagyközség Önkormányzata Képviselő-testületének**

**A Fehér Ignác Tanulmányi Ösztöndíjról szóló 4/2020. (II.28.) önkormányzati rendeletéhez**

**1./ A rendelet-tervezet társadalmi, gazdasági, költségvetési hatása**

a.) A Tervezet társadalmi hatása: a támogatással a fiatalok tanulmányainak elősegítése valósul meg, valamint a tehetséges algyői fiatalok tehetséggondozása.

b.) A Tervezetnek nincs számottevő gazdasági hatása.

c.) A Tervezetnek költségvetési hatása: a rendelet megalkotása a költségvetésre plusz kiadást hárít, a 2020. évben 5 millió Forintnak megfelelő előirányzati összeggel kalkulál.

**2./ A rendelet-tervezet környezeti és egészségi hatása**

A Tervezetnek nincs közvetlen környezeti és egészségügyi következménye.

**3./ A rendelet-tervezet adminisztratív terheket befolyásoló hatása**

A Tervezet rendelkezései az Algyő Nagyközség Önkormányzat Polgármesteri Hivatal Szociális és Igazgatási Csoportja részére eredményez további adminisztratív terhet.

**4./ A jogszabály megalkotásának szükségessége, a jogalkotás elmaradásának várható következményei**

A fiatalok ösztöndíj támogatása csekély a tanulmányok folytatásához szükséges kiadásokhoz képest, ezért Algyő Nagyközség Önkormányzata a Fehér Ignác Ösztöndíj létrehozásával támogatja a helyi fiatalok tanulmányainak elkezdését, folytatását.

**5./ A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához a személyi, pénzügyi, tárgyi, szervezeti feltételei rendelkezésre állnak.

**INDOKOLÁS**

**Algyő Nagyközség Önkormányzata Képviselő-testületének**

Algyő Nagyközség Képviselő-testülete a 2019. november 28. napján tartott Képviselő-testületi ülésén a 340/2019. (XI.28.) Kt. határozatban kimondta:

A Képviselő-testület felkéri a Humán és Ügyrendi Bizottságot, hogy 2020. január hónapra az Ifjúsági javaslatcsomag keretében dolgozza ki a felsőoktatási intézménybe járó tanulókra vonatkozó ösztöndíjprogramot. A testület a program megvalósítására 5.000 eFt összegű előirányzatot képez a költségvetésben.

Felelős: polgármester

Határidő: folyamatos, / 2020. évi költségvetési rendelet tervezet benyújtásának időpontja.

A Fehér Ignác Ösztöndíjról szóló rendelet-tervezet elkészült, amelynek létrehozásával Algyő Nagyközség Önkormányzata saját ösztöndíj programmal támogatja a helyi fiatalok tanulmányainak elkezdését, folytatását.